stanford-oval/wikipedia huggingface dataset:
Cape Cross
Hylkeiden suojelualue

Nykyään Cape Cross on luonnonsuojelualue, jonka omistaa Namibian valtio ja jonka nimi on Cape Cross Seal Reserve (’Cape Crossin hylkeidensuojelualue’). Siellä elää yksi maailman suurimmista afrikanmerikarhupopulaatioista.
Namibiassa on kaksi paikkaa, jossa afrikanmerikarhujen määrää rajoitetaan metsästämällä, Lüderitz ja Cape Cross. Tähän metsästykseen on kaksi syytä: niin hankitaan hylkeennahkoja ja pyritään toisaalta suojelemaan rannikon kalakantoja liian suurilta hyljekannoilta. Hylkeenmetsästyksen merkityksestä kalakantoihin on olemassa erilaisia mielipiteitä: siinä missä Namibian hallituksen toteuttama selvitys toteaa, että hylkeet syövät enemmän kalaa kuin ihmiset sitä pyytävät, luonnonsuojelujärjestö Seal Alert South Africa arvioi, että hylkeet vähentävät ihmisten kalansaaliita vähemmällä kuin 0,3 prosentilla.
Aiheesta muualla

Kuvia tai muita tiedostoja aiheesta Cape Cross Wikimedia Commonsissa
Republic of Namibia Ministry of Environment and Tourism: Cape Cross Seal Reserve (Arkistoitu – Internet Archive)
The Seals of Nam (Arkistoitu – Internet Archive)
China Shenhua Energy

| China Shenhua Energy |
| --- | --- |

Yritysmuoto:  julkinen osakeyhtiö
Osake:  SSE: 601088SEHK: 1088
Markkina-arvo:  64,6  mrd. USD (6/2018)
ISIN:  CN000A0ERK49
Perustettu:  8.11.2004
Toimitusjohtaja:  Gaoyi Li
Puheenjohtaja:  Wen Ling
Kotipaikka:   22 Andingmen Xibinhe Road, Dongcheng District,  Peking 100011, Kiina
Toimiala:  kaivos- ja energiateollisuus
Henkilöstö:  89 057  
Emoyhtiö:  Shenhua Group Corporation Ltd
Kotisivu:  www.csec.com
Infobox OKVirheellinen NIMI-arvo: 
China Shenhua Energy (kiin. 神华能源, pinyin: shénhuánéngyuán), on suuri, vuonna 2004 perustettu kiinalainen hiilikaivosteollisuuden sekä useiden siihen liittyvien teollisuudenalojen kuten hiilipohjaisen energiantuotannon sekä rautatie- ja merikuljetusten konserniyritys. Yhtiömuodoltaan se on julkinen osakeyhtiö. Yrityksen osakkeet noteerataan sekä Shanghain että Hongkongin pörssissä. Se on lukeutunut markkina-arvoltaan Shanghain pörssin kymmenen suurimman yhtiön joukkoon. Yhtiön kotipaikka on Peking ja se on tytäryhtiönä suuremman, Kiinan valtion hallitseman Shenhua Group Corporation -yhtymän osa.
Yrityksen toiminta on jaettu neljään operatiiviseen toimialaan: Hiili, Energiantuotanto, Rautatiet sekä Satamatoiminnot ja merikuljetukset.
Maailman suurimpien yritysten Forbes Global 2000 -listan kesäkuun 2018 vertailussa China Shenhua Energy katsottiin useilla mittareilla arvioituna maailman 121. ja Kiinan 21. suurimmaksi julkisesti noteeratuksi yhtiöksi. Yhtiön osakkeiden yhteenlaskettu markkina-arvo oli 64,6 miljardia dollaria. Yhtiön palveluksessa oli noin 89 000 ihmistä (2017).
Elokuussa 2017 tiedotettiin, että China Shenhua Energyn emoyhtiö, Kiinan suurin hiilikaivoskonserni Shenhua ja maan suurimpiin energiantuottajiin lukeutuva Guodian (China Guodian Group Corp.) yhdistetään. Näin Kiinaan syntyi tuotantokapasiteetiltaan (225 gigawattia) maailman suurin ja liikevaihdoltaan maailman toiseksi suurin energiayhtiö, jolla on myös suuret hiilivarannot, ja jolla on mittava rautateitä ja vesiteitä hyödyntävä kuljetuskapasiteetti. Toisaalta useita energialähteitä käyttäneen Guodianin liitoksen kautta Shenhuan on arveltu voivan vähentää hiilen osuutta energiatuotannossaan, jossa energia aiemmin tuotettiin 90-prosenttisesti hiilellä. Uusi yhtiö on esimerkiksi asennetulla kapasiteetilla mitaten (33 GW) maailman suurin tuulivoimayhtiö. Uuden energiakonsernin palveluksessa työskentelee yhteensä noin 326 000 ihmistä.
Chelsea Brummet

| Chelsea Brummet> Henkilötiedot |
| --- | --- |
Koko nimi:  Chelsea Jean Brummet
Syntynyt: 28. tammikuuta 1987 (ikä 37)  Elgin, Illinois
Näyttelijä
Aktiivisena:  2000–
Merkittävät roolit:  Useita rooleja (All That)
Aiheesta muualla
Viralliset kotisivut
IMDb 
Chelsea Jean Brummet (s. 28. tammikuuta 1987 Elgin, Illinois) on yhdysvaltalainen näyttelijä ja laulaja, joka tuli tunnetuksi televisiosarjasta All That.
Ura

Brummet vietti lapsuutensa aluksi Hawthorn Woodsissa, Illinoisissa ja muutti 9-vuotiaana Phoenixiin, Arizonaan, jossa hän kiinnostui teatterista ja laulamisesta. Brummet esiintyi ensi kerran televisiossa 13-vuotiaana, All That -televisiosarjassa, josta hän sai myös Young Artist -ehdokkuuden vuonna 2005. Sarjan lisäksi Brummet on tehnyt muutamia vierasesiintymisiä televisiosarjoissa kuten Sisko ja sen sisko, Gilmoren tytöt sekä Drake ja Josh.
Brummet on opiskellut Ohion osavaltionyliopistossa muotia ja julkaisi syyskuussa 2007 ensimmäisen musiikkivideonsa "Nothing Day".
Aiheesta muualla

Chelsea Brummet Myspacessa (englanniksi)
TV.com (Arkistoitu – Internet Archive)
Christian Kipfer

| Mitalit> Maa:   Sveitsi.Miesten voimistelu. Olympialaiset  | Mitalit> Maa:   Sveitsi.Miesten voimistelu. Olympialaiset  | Mitalit> Maa:   Sveitsi.Miesten voimistelu. Olympialaiset  | Maa:   Sveitsi> Miesten voimistelu. |
| --- | --- | --- | --- |
|  Hopeaa | Lontoo 1948 | joukkuekilpailu |  |
|  Pronssia | Lontoo 1948 | nojapuut |  |
Christian Kipfer (19. joulukuuta 1921 – 2009) oli sveitsiläinen voimistelija ja kaksinkertainen olympiamitalisti. Hän osallistui vuoden 1948 kesäolympialaisissa Lontoossa, jossa hän sai hopeaa joukkuekilpailussa ja pronssia nojapuilla. Lisäksi hän muun muassa sijoittui moniottelun yksilökilpailussa viidenneksi.
Christ Church Cathedral (Montreal)

Christ Church Cathedral, Montreal
Christ Church Cathedral on anglikaaninen katedraali Montrealin kaupungissa, Kanadan Quebecissä. Katedraali on Montrealin anglikaanisen hiippakunnan pääkirkko.
Katedraalin samanniminen edeltäjä sijaitsi eri paikassa, Montrealin vanhassa kaupungissa. Kun Montrealin anglikaaninen hiippakunta erotettiin omaksi hiippakunnakseen Quebecin hiippakunnasta, kirkosta tehtiin katedraali. Kirkko kuitenkin tuhoutui tulipalossa vuonna 1856. Nykyisen, englantilaista uusgotiikkaa edustavan katedraalin on suunnitellut arkkitehti Frank Willis. Katedraali valmistui vuonna 1859, ja se vihittiin käyttöön vuonna 1867.
Aiheesta muualla

Kuvia tai muita tiedostoja aiheesta Christ Church Cathedral (Montreal) Wikimedia Commonsissa
Christ Church Cathedral (englanniksi) (montrealcathedral.ca)
Cabanagem

Cabanagem oli Brasilian Amazonian alueella puhjennut kapina maan keskushallintoa vastaan vuosina 1835–1840. Kapinan puhkeamiseen vaikuttivat väestön alemman luokan koetut vääryydet hallinnon ja yläluokan taholta koskien esimerkiksi työvelvoitteita, asevoimien värväystä, sekä epäsuositut kuvernöörit. Kapinalliset hallitsivat pariinkin otteeseen alueen hallinnollista keskusta Belémiä. Kapina tukahdutettiin lopulta verisesti. Joidenkin arvioiden mukaan alueen väestöstä kuoli kapinan aikana ehkä jopa viidennes.
Tausta

Brasilia oli itsenäistynyt Portugalista vuonna 1822. Brasilian Amazonian alueella maan yläluokan muodostaneet valkoiset muodostivat vain pienen vähemmistön. Suurin osa alueen asukkaista oli joko intiaaneja (tapuios) tai värillisiä alaluokan jäseniä (cabanos). Kaupunkiyläluokka onnistui säilyttämään Amazonian alueella siirtomaakautisen työjärjestelmän, joka herätti närää alemman luokan väestössä. Tyytymättömyys oli johtanut kapinoihin jo vuosina 1823, 1824 ja 1831. Kapinat kuitenkin kukistettiin armeijan ja laivaston avulla.
Vuonna 1834 Parán kuvernööri Lobo de Souza alkoi pakkovärvätä väkeä armeijaan ja laivastoon vahvistaakseen keskushallinnon otetta alueella. Hän ajautui myös kirkolliseen kahnaukseen suositun piispa Batista Camposin kanssa. Campos oli julkaissut vapaamuurarien vastaisen kirjeen eräässä sanomalehdessä, mihin vapaamuurarien jäsen de Souza vastasi sortotoimin. Sotilaat iskivät Camposia vastaan. Camposin tukijana tunnetun Félix Antônio Clemente Malcherin ranch (tila) poltettiin lokakuussa 1834 ja Campos itse kuoli hieman myöhemmin. Souzan eri toimista raivostuneet cabanosit näkivät aseellisen vastarinnan nyt ainoana vaihtoehtona.
Kapina

Alkuvuonna 1835 vietettiin São Tomén (Tuomas) festivaalia, jonka aikana suuri väkijoukko kokoontui juhlallisuuksia varten Belémiin Parássa. Kapinalliset alkoivat valmistella aseellista vastarintaa juhlallisuuksien varjossa. Kapinallisia johti Antonio Vinagre, jonka veli Manuel oli saanut surmansa Souzan Camposin vastaisten sortotoimien aikana. Kapina puhkesi toden teolla 6. tammikuuta ja kapinallisten onnistui nopeasti vallata Belém. Osa kaupungissa olleista hallinnon joukoista liittyi kapinallisiin. Souza teloitettiin ja kaupungin vapaamuurarien temppeli poltettiin. Aikaisemmin vangiksi otettu Malcher vapautettiin ja julistettiin uudeksi kuvernööriksi. Pääkaupunki Rio de Janeiroon lähetettiin uhmaava kirje, jossa keskushallintoa kehotettiin olemaan lähettämättä uutta kuvernööriä.
Uusi kuvernööri Malcher kuului kuitenkin alueen vanhaan yläluokkaan, eikä hän ollut kovin kiinnostunut laajempimittaisista uudistuksista. Hänet korvasikin suositumpi Francisco Vinagre, joka hänkin ajautui lopulta kahnauksiin kapinallisten kanssa. Kesäkuussa 1835 hän luovutti vallan virallisesti nimitetylle uudelle kuvernöörille Manuel Jorge Rodriguesille. Cabano-sotilaat jättivät kaupungin, mutta ottivat kuitenkin mukaan aseensa. Edelleen jatkuvat sortotoimet aiheuttivat konfliktin jatkumisen ja sen kolmannen kriittisimmän vaiheen alun.
Kapinallisten johtoon asettui nyt Eduardo Angelim Nogueira, erään Malcherin tilan vuokraviljelijä. Kapinalliset valtasivat Belémin uudestaan elokuussa 1835. Nyt heihin liittyivät myös mustat orjat, jotka haaveilivat orjuuden lakkauttamisesta. Kapinalliset joutuivat kuitenkin jättämään Belémin uudestaan toukokuussa 1836, kun hallituksen sotilaat alkoivat lähestyä kaupunkia ja kapinallisten parissa oli puhjennut kulkutauteja. Sotilaat tukahduttivat kapinaliikkeen verisesti seuraavien vuosien aikana. Viimeiset kapinallisryhmät antautuivat Amazonian alueella vuonna 1840. Veristen tukahduttamistoimien aikana kuoli ehkä jopa viidennes alueen väestöstä. Jotkin kapinallisista pakenivat intiaaniheimojen pariin.
Chuy García

| Chuy García |
| --- | --- |

Yhdysvaltain edustajainhuoneen jäsen Illinoisin 4. piiristä
 3. tammikuuta 2019–  
Edeltäjä:  Luis Gutiérrez
Seuraaja:  Ei tiedossa
Henkilötiedot
Syntynyt: 12. huhtikuuta 1956 (ikä 68) Durango, Meksiko
Ammatti:  Poliitikko
Puoliso:  Evelyn Garcia
Tiedot
Puolue:  Demokraatit
Aiheesta muualla
chuyforcongress.com
Jesús G. "Chuy" García (s. 12. huhtikuuta 1956 Durango, Meksiko) on yhdysvaltalainen poliitikko demokraattisesta puolueesta. Vuoden 2019 alusta alkaen hän on ollut Yhdysvaltain kongressin edustajainhuoneen jäsen Illinoisin osavaltiosta.
Rush kävi Illinoisin yliopistoa.
Christian Kezel

| Mitalit> Maa:   Ranska.Miesten ammunta.MM-kilpailut  | Mitalit> Maa:   Ranska.Miesten ammunta.MM-kilpailut  | Mitalit> Maa:   Ranska.Miesten ammunta.MM-kilpailut  | Maa:   Ranska> Miesten ammunta. |
| --- | --- | --- | --- |
|  Hopeaa | Milano 1994 | 25 m isopistooli |  |
Christian Kezel (s. 6. kesäkuuta 1950 Villeurbanne) on ranskalainen pistooliampuja.
Christian Kezel saavutti MM-kilpailuissa Milanossa 1994 hopeaa 25 m isopistoolissa tuloksella 585.
Compagnie malienne des fruits

Malin mangoja.
Compagnie malienne des fruits eli Comafruits on malilainen hedelmätuotteita valmistava yritys.
Mali on yksi Länsi-Afrikan suurimmista mangon tuottajista, mutta vain pieni osa sen tuotannosta viedään ulkomaille. Italialaisen Dino Ballestran vuonna 2009 perustama Comafruits tuottaa mangopyreetä Malin eteläosassa Sélinguéssa sijaitsevassa laitoksessa. Se saa hedelmät noin 3 000 pienviljelijältä ja työllistää 50 vakituista ja 460 kausityöntekijää. Yhtiö vie pyreetä Eurooppaan, Yhdysvaltoihin ja Kanadaan, jossa siitä valmistetaan hilloketta ja mehua.
Investointiyhtiö Edmond de Rothschild Groupin Moringa-rahasto osti tammikuussa 2020 40 prosenttia Comafruitsista. Investoinin turvin yhtiö aikoo laajentaa tuotantoaan ulkomaille vietäviin pakastettuihin mangopaloihin sekä kotimaassa myytäviin hedelmämehuihin. Hankkeeseen liittyy toinen Ballestran perustama yritys, juomia ja kivennäisvettä valmistava Société des boissons et eaux minérales du Mali (Sobema), josta Moringa osti 46 prosenttia vuonna 2019. Comafruits ja Sobema tarjoavat hedelmien ja vihannesten viljelijöille teknistä ja rahallista tukea ja kouluttavat heitä luomuviljely- ja ympäristöasioissa.
Colli Euganei

Rehevää jokilaaksoa Colli Euganein alueelta lähellä Torreglian kaupunkia
Colli Euganei on kukkula-alue Veneton alueella muutamia kilometrejä Padovasta etelään Italiassa.
Colli Euganei on tuliperäistä alkuperää. Ensimmäiset purkaukset basalttista magmaa tapahtuivat eoseenikaudella, jolloin alue nousi merenpinnan yläpuolelle. Myöhemmin oligoseenikaudella tahmeammat purkaukset, joissa tuli pinnalle ryoliittiä ja trakyyttiä, muodostivat vulkaanisia kartioita. Colli Euganei säilyi pienenä saaristona aina kvartäärikaudella asti, jolloin koko Pon laakson alue kohosi meren yläpuolelle.
Alueella on edelleen geotermistä toimintaa, joka ilmentyy kuumina lähteinä. Näitä lähteitä on etenkin Abano Termen ja Montegrotto Termen kylpyläkaupungeissa.
Colli Euganei on nykyään suojeltu luonnonpuistona.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Colli Euganei
China Securities Finance Corporation

| China Securities Finance Corporation |
| --- | --- |
Yritysmuoto:  valtio-omisteinen instituutio
Perustettu:  2011
Toimitusjohtaja:  Nie Qingping
Kotipaikka:   Kiina, Peking
Toimiala:  rahoitus
Tuotteet:  lainat
Kotisivu:  csf.com.cn
Infobox OKVirheellinen NIMI-arvo: 
China Securities Finance Corporation on vuonna 2011 perustettu Kiinan keskuspankin rahoittama valtio-omisteinen instituutio. Sen tehtävänä on ollut välittää lainoja osakevälittäjille, jotka lainaavat rahaa edelleen eteenpäin tavallisille kiinalaisille. Kiinan osakkeiden arvon lähdettyä jyrkkään laskuun heinäkuussa 2015 se on ostanut osakkeita myös suoraan markkinoilta keskuspankilta saamillaan varoilla laskun hillitsemiseksi. Instituution johdossa toimii Nie Qingping ja sillä on noin 70 työntekijää.
Toiminta

China Securities Finance Corporation perustettiin vuonna 2011 Kiinan valtioneuvoston ja finanssivalvoja China Securities Regulatory Commissionin eli CSRC:n hyväksynnällä. Sen oli tarkoitus tukea vuonna 2010 aloitettua pilottihanketta, jolla Kiinan mannermaan arvopaperien välitysliikkeiden sallittiin osallistua arvopaperien kauppaan lainarahalla. Tällaista kauppaa tapahtui pienimuotoisesti epävirallisesti jo ennen vuotta 2010, mutta vasta pilottihankkeen myötä siitä tuli virallista. Sijoittajat saattoivat näin ottaa lainarahaa välitysliikkeiltä ja sijoittaa rahat arvopapereihin. Lainan vakuutena ovat sijoituksella saadut arvopaperit. Sijoittajan täytyy myös tehdä talletus, joka on aluksi yhtä suuri kuin sijoitukseen otetun rahan summa. Jos arvopaperien arvo tippuu tämän summan alle, sijoittajan täytyy tajota lisää vakuuksia. Jos sijoittaja ei tähän pysty, velkoja voi myydä vakuutena olleet osakkeet. Toiminnan vaarana on paniikkimyyntien lauekaminen, jotka painavat kursseja alas ja vähentävät velallisten vakuuksien arvoa entisestään.
Hankkeen alkuvaiheessa sijoittajilla tuli olla auki ollut tili vähintään 18 kuukauden ajan rekisteröidyssä arvopaperiyhtiössä, jonne sijoitettuna tuli olla osakkeita ja/tai käteistä vähintään 500 000:n renminbin edestä. Vuonna 2013 CSRC laski vaadittua tilin aukioloaikaa kuuteen kuukauteen ja perui ohjeistuksensa koskien vähimmäistalletuksen määrää. Välittäjät tulkitsivan tämän siten, että vähimmäismäärät saatettiin asettaa vapaasti. Nykyisin välitysliikkeet saavat rahansa esimerkiksi myymällä osakkeitaan, mutta myös China Securities Finance Corporationilta, joka harjoittaa tämän toiminnan lisäksi myös arvopaperilainausta. Pörssikurssit lähtivät jyrkkään laskuun heinäkuussa 2015. China Securities Finance Corporationin tehtäväksi tuli ostaa osakkeita markkinoilta keskuspankin varoilla. Tätä tarkoitusta varten sen käyttöön annettiin joidenkin lähteiden mukaan 2,5-3 triljoonaa renminbiä, eli noin 483 miljardia Yhdysvaltain dollaria. Se sai myös noin 100 miljardia renminbiä useilta eri Kiinan pankeilta ja se voi vielä hakea lisää rahaa 322 miljardin dollarin edestä. Se on sittemmin sijoittanut rahojaan etenkin markkina-arvoltaan suuriin yrityksiin ja etenkin rautateihin.
Chasing Ghosts

| Chasing Ghosts Matthau Mikojan |
| --- | --- | --- |

EP-levyn tiedot
 Äänitetty : Seawolf- ja Cosmic -studioissa 2008
 Julkaistu: 19. marraskuuta 2008
 Tyylilaji: rock
 Kesto: 13.28
 Levymerkki: Gaga Goodies
Listasijoitukset
  Suomen virallinen singlelista: 17.
Matthau Mikojanin muut julkaisut
| Too Fortunate to Cry (EP) 2008 | Chasing Ghosts 2008 | Mania for Life 2009 |
Chasing Ghosts on Matthau Mikojanin EP-levy ja kappale, joka julkaistiin 19. marraskuuta 2008 levymerkillä Gaga Goodies. EP:n kaksi ensimmäistä kappaletta löytyvät alkuvuodesta 2009 julkaistulta pitkäsoitolta Mania for Life.
EP debytoi Suomen virallisen singlelistan sijalla 17.
Kappaleet

Chasing Ghosts – 3.12
Shine a Light – 4.00
What a Day – 2.28
No Hard Feelings – 3.48 (Remix)
Charles Uksila

| Charles Uksila |
| --- | --- |

Henkilötiedot
Syntynyt: 12. lokakuuta 1887 Calumet, Michigan
Kuollut: 4. maaliskuuta 1964 (76 vuotta) Santa Clara, Kalifornia
Kansalaisuus:   Yhdysvallat
Jääkiekkoilija
Lempinimi:  Charlie
Pituus:  168 cm cm
Paino:  68 kg kg
Seura
Seura:  Vancouver Millionaires
Sarja:  PCHA
Aik. seurat:  Portland Rosebuds, Calumet Mohawk
Seurat:  n.1910–n.1919
Charles Uksila jr (12. lokakuuta 1887 Calumet, Michigan, Yhdysvallat – 4. maaliskuuta 1964 Santa Clara, Kalifornia, Yhdysvallat) oli amerikansuomalainen jääkiekkoilija.
Syntyperä

Charles Uksila syntyi lokakuussa 1887 Calumetin kaupungissa, Pohjois-Michiganissa. Hänen vanhempansa olivat Charles (Karl) Uksila ja Annie (Anna) o.s. Niemelä. Karl Uksilan tiedetään muuttaneen Calumetiin Suomesta 1882 ja äiti Annan kaksi vuotta aiemmin. Anna Niemelä oli tiettävästi kotoisin Oulun seudulta. Charles oli perheen kolmas lapsi..
Ura jääkiekkoilijana

Charles Uksila pelasi PCHA:n Portland Rosebuds ja Vancouver Millionares seuroissa. Uksila oli mukana Rosebudsin joukkueessa vuoden 1916 Stanley Cup-finaalissa Montreal Canadiensia vastaan. Uksila oli myös ensimmäinen yhdysvaltalaissyntyinen ja ensimmäinen suomalaistaustainen pelaaja, joka pelasi Stanley Cup-finaalissa. Ennen liittymistään Rosebudsin joukkueeseen, Uksila pelasi Portlandissa Multnomah Amateur Athletic Clubin joukkueessa.  Ennen muuttoaan Portlandiin, Uksila ehti voittaa Calumet Mohawksin riveissä IHLn mestaruudet 1910 ja 1911. IHL oli tuolloin jo ohittanut parhaat päivänsä ja suuret rahat sekä parhaat pelaajat olivat jo siirtyneet pelaamaan Kanadan sarjoihin, eritoten PCHA:an ja NHA:an[lähde? ].
Toisen mestaruutensa jälkeen Uksila suuntasi ensin Detroitiin pelaamaan jääkiekkoa. Seurasta ei ole säilynyt tietoa. Joka tapauksessa Detroitin vaihe jäi lyhyeksi, sillä viimeistään 1914 Uksila suuntasi Tyynenmeren rannikolle, ensin Portlandiin ja edelleen Seattleen ja Vancouveriin. 1911 oli rannikolle perustettu kovatasoinen PCHA-ammattilaissarja, jossa pelasivat mm. Cyclone Taylor ja Lester Patrick. Vuodesta 1915 alkaen läntisen PCHA:n ja itäisen NHA:n mestarijoukkueet pelasivat Stanley Cupin voitosta. Vuoden 1916 finaalisarjassa Montrealin maalissa pelasi Georges Vezina. Rosebuds voitti sarjan ensimmäisen ottelu ja Canadiens toisen ja kolmannen. Kolmas ottelu muistetaan erityisesti katsomoon asti levinneestä joukkotappelusta, jonka rauhoittamiseen tarvittiin poliisin apua. Neljännessä pelissä, jonka voitti jälleen Rosebuds, Uksila teki yhden maalin. Sarja venyi viidenteen otteluun ja lopulta mestaruuden vei Montreal Canadiens. Poikkeuksellisesti myös Rosebuds sai PCHA:n mestarina nimensä pokaaliin. Kymmenen vuotta mestaruuden jälkeen Portland Rosebudsista tuli Chicago Blackhawks.[lähde? ]
Jääkiekkouran jälkeinen elämä

Yhdysvaltain liittyessä 1.maailmansotaan Uksila ja hänen veljensä Robert värväytyivät laivastoon. Todennäköisesti ainakaan Charles ei sotatoimiin osallistunut, sillä sotavuosina hänen tiedetään edelleen pelanneen Vancouverissa. 1920-luvun alussa Charles Uksila matkusti sisarensa Lenan kanssa joksikin aikaa Australiaan, jossa hän toimi sekä jääkiekkovalmentajana että taitoluistelijana. 1925 avattiin Los Angelesissa Palais de Glace -jääpalatsi ja Uksila esiintyi loppuunmyydyssä gaalaillassa. Siihen aikaan Kaliforniassa taitoluistelu oli niin eksoottista, että se herätti huomiota jopa Hollywoodin elokuvapiireissä. Charles Uksila sai sen kautta töitä elokuvastudioilta ja toimi elokuvien luisteluneuvonantajana ja myös hankki luistelijoita ja jääkiekkoilijoita elokuvien avustajiksi ja sijaisnäyttelijöiksi. Uksila ja hänen vaimonsa esiintyivät myös luistelunäytöksissä Chicagon maailmannäyttelyssä vuosina 1933 ja 1934.
Luistelunäytöksiin tuli entistä enemmän hohtoa, kun norjalainen Sonja Henie muutti kilpailu-uransa jälkeen Yhdysvaltoihin. Uksila oli mukana Henien kanssa kiertämässä eripuolilla Yhdysvaltoja. 1940 perustettiin kiertävä Ice Capades -jääshow, jonka tuottajana ja koreografina Uksila toimi kymmenen vuotta. Myös veli Robert esiintyi luistelijana mm. New Yorkin Broadwaylla.
1930-luvun loppupuolella Uksila oli jo muuttanut asumaan San Franciscon metropolialueelle Oaklandiin. Sinne hän myös jäi ja hän kuoli 76 vuoden iässä vuonna 1964. Hänet on haudattu Yhdysvaltain armeijan Golden Gate -hautausmaalle. Hautakivessä kerrotaan Uksilan kuuluneen laivaston reserviin 1.maailmansodassa.
Aiheesta muualla

Charles Uksila The Internet Hockey Databasessa (englanniksi)
Charles Uksilan hautakivi
Christopher Wood

Christopher Wood tai Chris Wood voi viitata seuraaviin henkilöihin
Chris Wood, (oik. Christopher Barry Wood) jazzmuusikko triossa Medeski Martin & Wood
Chris Wood (oik. Christopher Gordon Blandford Wood, 1944–1983), puhallinsoittaja rockyhtyeessä Traffic
Chris Wood, folkmuusikko
Chris Wood, brittiläinen golfinpelaaja
Chris Wood, yhdysvaltalainen näyttelijä
Chris Wood, saksofonisti
Chris Wood, uusiseelantilainen jalkapalloilija
Christopher Wood, käsikirjoittaja ja kirjailija
Christopher Wood brittiläinen taidemaalari (1901–1930),
Christopher Wood, skotlantilainen taidemaalari (s. 1962)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Christopher Wood”, voi hakea sivunnimihaulla, laajalla sivunnimihaulla tai tekstihaulla.
Cody

Cody voi viitata seuraaviin asioihin:
Cody, miehen nimi
William Cody eli Buffalo Bill, yhdysvaltalainen lännensankari
Cody, kylä Floridassa
Cody, Duluthin kaupunginosa
Cody, kylä ja kunta Nebraskassa
Cody, kaupunki Wyomingissa
Cody, autiokaupunki Kanadassa
Cody, Tähtien sodan kloonikomentaja CC-2224:n lempinimi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Cody”, voi hakea sivunnimihaulla, laajalla sivunnimihaulla tai tekstihaulla.
Cody Almond

Cody Almond
Cody Almond (s. 24. heinäkuuta 1989 Calgary, Alberta, Kanada) on kanadalais-sveitsiläinen jääkiekkoilija, joka edustaa NLA:ssa pelaavaa Lausanne HC:ta. Minnesota Wild varasi Almondin viidennellä kierroksella vuoden 2007 varaustilaisuudessa. Almond sai Sveitsin kansalaisuuden vuonna 2012.
Almond edusti Sveitsiä jääkiekon MM-kilpailuissa vuosina 2015 ja 2017.